נדחתה ההצבעה על חוק "ישראל היום" - ישראל ביתנו תנסה לגייס עוד תומכים - מדיה ופרסום - TheMarker
נדחתה ההצבעה על חוק "ישראל היום" - ישראל ביתנו תנסה לגייס עוד תומכים
ועדת השרים לחקיקה החליטה בראשית השבוע להתנגד להצעת החוק
ההצבעה על "חוק ישראל היום" שנועדה להיערך היום בקריאה הטרומית נדחתה לשבוע הבא. ח"כ מרינה סולודקין (קדימה) שהגישה את החוק יחד עם ח"כ רוברט אילטוב (ישראל ביתנו) החליטה לדחות את ההצבעה ליום ד' בעוד שבוע לנוכח בקשה שקיבלה מסיעתה. לדבריה, היא תנסה בשבוע הקרוב לגייס תומכים מקרב הקואליציה. יצויין שוועדת השרים לחקיקה החליטה בראשית השבוע להתנגד להצעת החוק.
לפי הצעת החוק, עיתון יומי המופץ בחינם ומגיע לתפוצה של 40% משוק העיתונות הכתובה יוגדר כמונופולין ובכך ינתנו לממונה על ההגבלים העסקיים כל הכלים הקיימים בחוק בנוגע להגבלת כוחו של המונופולין. עוד הוצע כי הממונה על ההגבלים העסקיים ייקבע מחיר מזערי לאותו עיתון, ויחייב את העיתון למכור אותו באותו מחיר.
לשכת ראש הממשלה פועלת לגייס חברי כנסת מהקואליציה ומהאופוזיציה להתנגד להצעת החוק שפוגעת בעיתון "ישראל היום".